**JUTRI PA**

Jutri pa, konjička spet naprežem,

jutri pa, v dolino jo urežem,

jutri pa, spet šopek rož povežem,

jutri pa, h dekletu grem v vas.

Konjič moj, le hitro poženiva,

konjič moj, da kaj ne zamudiva,

konjič moj, oba te pogostiva,

konjič moj, le urno zdaj v vas.

Deklič moj, konjiček naj počijem,

deklič moj, zdaj nama lunca sije,

deklič moj, srce močneje bije,

deklič moj, prišel sem k tebi v vas.